Source: https://www.dvdplaza.fi/threads/antennipuolen-ilmaiset-hd-kanavat.87707/
Timestamp: 2019-11-22 14:48:36+00:00

Document:
Antennipuolen ilmaiset hd-kanavat? | DVD Plaza
Keskustelu osiossa 'Digi-TV' , aloittajana Squierrel, 05.04.2012.
Squierrel Member
Mitä ilmaisia hd-kanavia on antennipuolella tarjolla pääkaupunkiseudulla? Eri sivustoilla on ristiriitaisia tietoja, esim. Anvian sivuilla mainitaan kolme: Yle HD, MTV3 HD ja Nelonen HD, mutta Digita ei kerro HD Nelosen löytyvän mistään nipusta.
Wanhan Hywän Ajan höyry-antenni-digi-tv toimii niin, että ohjelmayhtiöt tuottaa ohjelmaa ja Digita jakelee. Tuossa hd-puolella hommaan näyttää sekaantuneen muitakin firmoja, kuten Anvia, TV-Viihde ja DNA. Mikä on niiden rooli kuviossa, mitä lisäarvoa ne tuovat hd-lähetyksiin?
Squierrel, 05.04.2012
Squierrel sanoi: ↑
Ilmaisena ja salaamatta löytyy vain YLE HD DNA:n lähettämänä VHF-taajuuksilta. Nelonen HD:n lähetys loppui kuunvaihteessa kokonaan ja MTV3 HD:n jakelijasta ei ole tietoa TV Viihteen lopettaessa tämän kuun lopussa.
MTV3 HD ja Nelonen HD eivät ole missään vaiheessa olleet ilmaisena antennijakelussa.
MUX1, 05.04.2012
Ainakin Anvian sivuilla mainostetaan kolmea maksutonta kanavaa:
http://www.anvia.fi/fi-FI/Yksityisille/Televisio/Kanavapaketit/Sivut/HD-paketit.aspx
Korjasin linkin, mutta se vie "maksuttoman" kaapelikanavapaketin esittelyyn: "Tarvitset vain Kaapelikortin, joka on linkitetty HD-kortinlukijan kanssa."
arthur, 05.04.2012
Mistään muusta ei sitten käykään ilmi, että kyseessä on kaapelikanavat. Sivulla mm. mainostetaan, että "kannattaa hankkia joka kotiin", eli voisi kuvitella myös kaapelittomaan...
Onko siis niin, että kaapelipuolella ilmaiset kanavat ovatkin antennissa maksullisia? Mikäs ihmeen logiikka siinä on?
Ainakaan DNA:n kaapelissa ei näy ilmaiseksi kuin Yle HD.
MTV3 HD, Nelonen HD ja SuomiTV HD näkyy kortilla (2,52 /kk). Ennen myös Nelkku ja SuomiTV näkyi ilmaiseksi, mutta hieno kanavauudistus muutti tilanteen.
h-p, 05.04.2012
Kaapelipuolella "ilmaisuus" on näennäistä. Taloyhtiö maksaa aina kaapeliyhtiölle jotain siitä, että kaapeli tulee taloon. Maksat siis kulut vastikkeessa.
Antennipuolella on kanavien pakko olla salattuja, jos antennipuolen jakelija haluaa saada niistä rahaa. YLE HD, MTV3 HD ja Nelonen HD ovat olleet antennipuolella jakelussa niin, ettei noiden kanavien sisällöntuottajat ole maksaneet niiden lähetyksestä antenniverkossa. Tällöin on operaattorin veloitettava kulut käyttäjiltä kuukausimaksuina.
Antenniverkon muutamat SD-kanavat ovat olleet ainoat, joissa sisällöntuottaja on maksanut lähetyksen. Kaikissa muissa medioissa (kaapeli, IPTV, satelliitti) on vastaanottaja aina maksanut niiden lähetyskulut.
Selkeä logiikka.
Miten käy vuonna 2016 kun kaikki PITÄISI olla HD:tä..? Muuttuvatko muut peruskanavat (nelonen,jim,subTV5 ym.) maksullisiksi ja korttien taakse..?
Digiman, 05.04.2012
Tällöin on operaattorin veloitettava kulut käyttäjiltä kuukausimaksuina.
Nyt tulee tyhmä kysymys: Onko jakelija ja operaattori sama vai eri asia? Jos kerran antennipuolella Digita on jakelija, niin mitä Anvia, TV-Viihde ja DNA sitten ovat, niitä operaattoreitako?
Verkko-operaattorit eli jakelijat (lähettävät kanavia): Digita, Anvia ja DNA
Maksu-tv-operaattorit (myyvät kanavia): PlusTV, DNA ja TV Viihde
DNA on siis sekä että. TV Viihde sen sijaan lopettaa huhtikuun lopussa toimintansa.
estobe, 05.04.2012
Ei nyt tästä ihan auennut, jokin ei tässä ihan täsmää.
Maksu-tv-operaattorit on selkeä juttu, ne keräävät maksullisista kanavista rahat.
Mutta eikös kanavia lähetä varsinaiset ohjelmayhtiöt, sisällöntuottajat, YLE, MTV3, Nelonen, Canal+, jne?
Antennipuolella jakelusta, eli lähetystekniikasta vastaa Digita. Kaapelipuolella on sitten useat paikalliset verkkoyhtiöt.
HD-kanavissa, jotka siis lähetetään kanavanipuissa F ja G on Anvia jotenkin sotkeutunut kuvioon, mutta se on epäselvää, mitä se tekee siinä YLEn ja Digitan välissä. Onko se vain maksullisen MTV3 HD:n ja G-nippuun tulevaisuudessa ilmestyvien kanavien maksu-tv-operaattori?
Jää jäljelle vielä epäselviä asioita: Mitä se DNA tekee muuta kuin myy maksukanavia? Mitä maksukanavia se myy, kun Anvia/Digita hallitsevat HD-kanavanippuja? Entä minne katosi Nelonen HD, näkyykö se vain kaapelissa?
Nää saattaa olla tyhmiä kysymyksiä, mutta koko kuvio on viestitetty varsin sekavasti eikä mistään tunnu löytyvän selkeää kokonaiskuvaa.
Squierrel, 06.04.2012
"Verkko-operaattori Digitan välittämät kanavaniput A, B, C ja E lähetetään DVB-T-tekniikalla UHF-taajuusalueella. Samalla taajuusalueella toimii myös Anvian välittämä kanavanippu F ja pääkaupunkiseudun kattava kanavanippu G. Näissä molemmissa käytetään DVB-T2-tekniikkaa. Anvia operoi myös Pohjanmaan rannikkoseudun alueellista kanavanippua, jossa käytetään DVB-T-tekniikkaa."
Jää jäljelle vielä epäselviä asioita: Mitä se DNA tekee muuta kuin myy maksukanavia? Mitä maksukanavia se myy, kun Anvia/Digita hallitsevat HD-kanavanippuja?
"Verkko-operaattori DNA välittää VHF-taajuuksuilla kanavanippuja VHF A, VHF B ja VHF C, joissa kaikissa käytetään DVB-T2-tekniikkaa. DNA:n lähettimet sijaitsevat eri paikoissa kuin Digitan ja Anvian lähettimet, mikä on otettava huomioon antenniratkaisuja suunniteltaessa."
Lainaukset peräisin täältä:
http://www.viestintavirasto.fi/index/radiolaitteet/digi-lahetystenvastaanotto.html
Laajin HD-kanavien valikoima löytyy DNA:n verkoista, joissa DNA toimii myös maksu-tv-operaattorina. Digitan ja Anvian jakelemat kanavat saa/on saanut tilattua PlusTV:ltä tai TV Viihteeltä. Ja sanottakaan vielä, että Anvia käyttää Digitan mastoja.
Sitä en tosin itsekään tiedä, miten tv-kanavat päätyvät Digitan/Anvian ja DNA:n mastoihin jaeltaviksi. Tähän kuulisin mielelläni jonkun itseäni viisaamman kommentin.
estobe, 06.04.2012
Eivät. Verkko-operaattorit (antenniverkossa DNA, Anvia ja Digita) lähettävät kanavat taivaalle. Esimerkiksi YLE HD:n, MTV3 HD:n ja Nelonen HD:n osalta kyseisten kanavien sisällöntuottajat antavat joillakin ehdoin kanavat jaettavaksi jossain tietyssä pisteessä Suomea. Verkko-operaattorit siirtävät kanavat omalla kustannuksellaan ympäri Suomea oleville linkkitorneille ja lähettävät ne taivaalle. Tuo kaikki maksaa paljon ja jonkun on se lähettäminen maksettava. Koska sisällöntuottaja ei sitä tee, on maksaja katsoja itse.
Anvia on verkko-operaattori aivan kuten Digita ja DNA. Nippujen F- ja G toimiluvat on annettu Anvialle. Anvia käytännössä vuokraa mastopaikat Digitalta ja taitaa ostaa varsinaisen lähetyspalvelunkin Digitalta. Nipun F osalta on varsinaisen lystin maksanut TV Viihde, joka on kerännyt kulut käyttäjiltä omilla maksuillaan.
MUX1, 06.04.2012
Siis eikös ne kaikki käytä Digitan mastoja? Sitä vartenhan koko Digita erotettiin Ylestä, että saadaan kaikille "puolueeton" yhteinen jakeluverkko. Miksi juuri Anviasta erityisesti pitää mainita, että se käyttää Digitan mastoja. Mitä ihmettä se Anvia siis tekee siinä ohjelmayhtiön ja Digitan välissä?
Sitä en tosin itsekään tiedä, miten tv-kanavat päätyvät Digitan/Anvian ja DNA:n mastoihin jaeltaviksi.
Siis onko DNA:lla omat mastot??? Jos näin on, niin tää on kyllä aika hyvin salassapidetty tieto.
Kaiken kaikkiaan aika salamyhkäistä, epämääräisellä terminologialla peiteltyä ja monenlaistra disinformaatiota jakavaa tuntuu olevan koko hd-tv-touhu. Aikoinaan, kun digitaaliin siirryttiin, asiaa toitotettiin vuositolkulla ja väännettiin rautalangasta, että pihtiputaanmummokin ymmärtää. Mutta tää hd-siirtymä on kenties tarkoituksella jätetty kunnolla tiedottamatta, kun ei meikäläisen kaltainen teknologiafriikkikään pysy enää perässä.
Tai siis DNA käyttää omia, jo olemassaolevia mastojaan.
http://www2.dna.fi//lahetinasematiedot
ToniA, 06.04.2012
Ei ole lainkaan salassa pidettyä vaan ihan julkista tietoa, Dna käyttää omia kännykkämastojaan johon se on sijoittanut tv-lähetysantennit ja niiden sijaintikaan ei ole kovinkaan salaista tietoa koska koordinaatit taitaa edelleenkin löytyä Dnan sivuilta ja näkyvyyskarttakin on olemassa. Se että sinä et sitä tiennyt ei johdu salailusta vaan siitä ettei asiaa kuitenkaan mennä ovelta ovelle jokaiselle kertomaan vaan pitää osata lukea firmojen tiedotteita.
antiHD, 06.04.2012
Miksi juuri Anviasta erityisesti pitää mainita, että se käyttää Digitan mastoja. Mitä ihmettä se Anvia siis tekee siinä ohjelmayhtiön ja Digitan välissä?
Siksi juuri, että Anvia käyttää Digitan mastoja, ja DNA omiaan. Anvia ei tee mitään Digitan ja ohjelmayhtiön välissä, vaan hoitaa teknistä puolta ihan samalla tavalla kuin Digita ja DNA:kin. Kaikki asiat on kyllä selitetty jo aiemmissa viesteissä.
Tuossa vaiheessa peli oli jo menetetty, wanhaan hyvään aikaan ylen jakelutekniikkaa ei oltu vielä myyty. Nyt "tuotannon arvoketju on monimutkaistunut ja moniportaistunut"
Poistettu tili 10873, 07.04.2012
Olisi hauska tietää mikä siinä lähettämisessä oikeasti maksaa. Eikös Digitalla ja DNA:lla suurin osa mastoista olllut jo valmiina. Kyllä tässä oikeasti on niin monta porrasta (tukkuria), ja jokainen ahneuksissaan rahastaa. Siksi lähettäminen on kallista.
Digiman, 07.04.2012
Se että sinä et sitä tiennyt ei johdu salailusta vaan siitä ettei asiaa kuitenkaan mennä ovelta ovelle jokaiselle kertomaan vaan pitää osata lukea firmojen tiedotteita.
Siinähän se on, kun en osaa lukea Tai tarkemmin ottaen sitä ei osaa hakea sellaista tietoa sieltä, kun olettaa, että Digita on edelleen The One And Only Virallinen tv-jakeluyhtiö, joka hoitaa lähetysantennit. Jotenkin sitä vain kuvittelisi, että jos tv-lähetyksiin otetaan käyttöön uusi lähetysverkko, niin siitä olisi tiedotettu vähän laajemmin. Ehkä jopa DNA:n olisi kannattanut itsekin mainostaa sitä.
Anvia ei tee mitään Digitan ja ohjelmayhtiön välissä, vaan hoitaa teknistä puolta ihan samalla tavalla kuin Digita ja DNA:kin. Kaikki asiat on kyllä selitetty jo aiemmissa viesteissä.
Tätä ei kyllä ole missään selitetty eikä siis tässäkään selvinnyt. Kanavanipussa F YLE ja MTV3 tuottavat ohjelmaa, Anvia tekee jotain mystistä siinä välissä ja Digita lähettää ohjelmat taivaalle. Edelleen on varsin epäselvää, mikä on se lisäarvo, jonka Anvia tuo tähän ketjuun. Normaalikanavilla ei tarvita Anviaa siihen ohjelmantuottajien ja Digitan väliin. Eikä DNA:nkaan lähetyksissä tarvita kolmatta firmaa, ei edes maksukorttioperaattoriksi, koska DNA hoitaa senkin puolen itse.
Mutta palatakseni varsinaiseen asiaan: Digitan lähettimeen suunnatulla antennilla saa siis YLE HD:n näkymään ja MTV3 HD:n, jos on lopettavalta TV-Viihteeltä ostettu kortti, toukokuusta alkaen ei enää sitäkään? Muita HD-kanavia ei Digitan mastosta siis tule edes rahalla, ennenkuin kanavanippu G:ssä alkaa tapahtumaan jotain?
Hankkimalla DNA-antennin (tai uudelleensuuntaamalla) saa ilmeisesti sen saman YLE HD:n ilmaiseksi ja paljon maksukanavia rahalla?
Squierrel, 07.04.2012

References: HD 
 HD 
 HD 
 HD 
 HD 
 HD 
 HD 
 HD 
 HD